Кметицата на Барселона с тежко обвинение към Пучдемон | Spainbg
Кметицата на Барселона с тежко обвинение към Пучдемон
Кметицата на Барселона Ада Колау днес обвини сваленото каталонско правителство на Карлес Пучдемон, че е довело испанската автономна област до катастрофа и заяви, че мнозинството каталонци са против обявяване на независимост, предаде Франс прес.
На заседание на партията си “Каталуня ен Кому” Ада Колау поиска обяснения от сепаратистките лидери, като същевременно призова за освобождаване на онези, които са задържани от централните власти. “Ние искаме затворниците да бъдат освободени, но искаме също едно безотговорно правителство, което доведе страната до катастрофа, да се изправи пред отговорностите си и да признае грешките си”, заяви Колау, преди да отиде на голяма демонстрация в Барселона за освобождаване на арестуваните ръководители.
“Те предизвикаха напрежение в страната /Каталония/ и излязоха с едностранна декларация за независимост, която мнозинството не иска”, изтъкна Колау. Тя не е сепаратистка, а привърженичка на референдум за самоопределение на областта, за да бъде решен въпросът. “Те направиха тази декларация за независимост заблуждавайки населението заради теснопартийните си интереси”, добави кметицата на Барселона. По думите на Колау декларацията за независимост, приета на 27 октомври от 70 от 135-имата депутати в каталонския парламент, не е довела до провъзгласяване на републиката. Тя упрекна сваления каталонски лидер Карлес Пучдемон, че е заминал за Белгия, оставяйки Каталуня “сама пред несигурността”.
“Те направиха декларацията и после си заминаха”, заяви Колау. Тя разкритикува също реакцията на испанското правителство на консерватора Мариано Рахой, което задейства член 155 от Конституцията, за да постави областта под прякото управление на Мадрид.
Please solve the "You are not a bot" exercise: 18 + 22 + 0 =